Sentenio 12

La sentenio des-du es la sentenio entre la anios 1101 e 1200 de la eda comun.

Avenis

 1102 - Re Coloman de Magiar uni Magiar e Cravatsce su la corona de San Stefano (de Magiar).
 sirca 1119 - Fundi de la Cavalores de la Temple.
 1127 - La Dinastia de Song perde sua potia supra Xina norde.
 1128 - Portugal deveni autonom de la renia de Leon. Leon reconose esta en 1143.
 1130 a 1180 - Un eda seca en la sude-ueste de la area de la SUA moderna.
 1140 a 1150 - Cade de la cultur de la Pueblos a la Canion de Chaco, un popla antica de la sude-ueste de la area de la SUA moderna.
 1136 - Suger comensa la reconstrui de la eglesa a San Denis a la norde de Paris, regardada como la construida major prima en la moda gotica.
 1145 a 1148 - La Crusada du es comensada en responde a la cade de la contia de Edessa.
 1169 - La comensa de la concista de Er. Richard fitzGilbert de Clare, Conte du de Pembroke (nomida "Arco-forte") fa un alia con la xef escluida Diarmait Mac Murchada, per aida el a recovre sua renia de Leinster.
 1170 - Thomas Becket es asasinada.
 1185 - La fundi de la scola de catedral en Lund, Sveria. La scola es la plu vea en Europa norde, e un de la plu veas en tota Europa.
 1189 a 1192 - La Crusada tre, un atenta par la xefes de Europa a reconcista la Paises Sante de Saladin.
 1193 - Nalanda, la sentro grande de instrui Budiste en India, es destruida.
 1198 - Frederic 2, Imperor de la Impero Sante Roman, es coronida como re de Sisilia cuando el ave sola tre anios.
 sirca 1200 - La Impero Toltec cade.
 La renase de la sentenio 12 en Europa.
 La Xoguna de Kamakura priva la Imperor de Japan de potia political.
 Arciteta en la moda gotica comensa en Frans.
 Disputa entre la Impero Cmer e Txampa. Angcor Uat es construida su Suriavarman 2, re indu. A la fini de la sentenio, Jaiavarman 7 deveni renor budiste.
 Papa Adrian 4 dona la rena de Er a Henry 2 de England.
 Serbia es fundida par Stefan Nemania e continuida par la dinastia Nemanjic.
 Pierre Abelard instrui a Paris.

Persones importante

 Txingis Chan,  La Chan grande de la Impero Mongol.
 Bascara, matematiciste grande.
 Pierre Abélard, un de la filosofistes scolastical prima; autor de la "Historia calamitatum mearum", un descrive de sua ama de sua studiante, Heloise.
 Bernard of Clairvaux, un monce xef franses, influente en politica de eglesa.
 Manuel I Comneno, Imperor de Impero Bizantia, aliada con la crusadores.
 Saladin, renor de Egipte e Siria ci resiste la crusadores.
 Hugh de san Victor, scolor franses.
 Philip 2 de Frans, re franses.
 Friedrich Barbarossa, Imperor de Impero Sante Roman
 Richard 1 de England
 Richard de san Victor, teolojiste.
 Alfonso 1 de Portugal, re prima de Portugal.
 Maimonides, filosofiste iudi major.
 Thomas Becket, arcibispo de Canterbury.
 Minamoto no Yoritomo, prima xogun de Japan.
 Omar Caiam, poesiste e atronomiste de Persia.
 Eleanor de Aquitaine, sposa real de Frans e, plu lenta, de England.
 Hildegard de Bingen, la composor prima de musica en Europa ci es conoseda par nom.
 Suriavarman 2, re Cmer
 Jaiavarman 7, re Cmer

Inventas, descovres, e introduis

Comensa de la moda gotica en Frans.
Construi de Angcor Uat en Impero Cmer.
Universias prima de la eda media es fundida en Europa.
Umanisme Crististe deveni un tende filosofiste en Europa.
La nota la plu antica de un presenta miraclosa, en Dunstable, England.
Comensa de musica e poesia de "trouveres" en Frans norde.
Comensa de la eda de "ars antiqua" en Europa.
La nota la plu vea de un busola de marinores, par Alexander Neckam in "De utensilibus".
La contrata de securia prima contra foco e peste (en Island).
La epidemicas prima rejistrada de gripe.
Comensa de engles media.

Categoria:Sentenios